Du er mitt eventyr

Du er mitt eventyr (originaltittel: ) er en svensk filmkomedie fra 1958, i regi av Stig Olin. Manuset ble skrevet av Hasse Ekman og Stig Olin etter en idé av norske Eva Seeberg og Nils R. Müller. Hovedrollene spilles av Sickan Carlsson, Gunnar Björnstrand, Bibi Andersson og Siv Ericks.

 Handling 
Tore, som er journalist på Dagens Nytt i Stockholm, møter en ny medarbeider, Lena Bergström, på arbeidsplassen sin. Lena har skrevet det intervjuet som han selv egentlig burde ha gjort. Nå skal de dele kontor, han og denne nyansatte, som ikke har truffets under de beste omstendigheter.

Lena er veldig effektiv og ambisiøs. Dette får Tore til å føle seg stadig mer fortrengt i sitt tidligere egne rom. Tore føler også en tiltrekning til Lena og under et felles oppdrag i fjellene viser han sine følelser. Innen kort tid er de gift. Samtidig fortsetter Lenas journalistiske fremganger.

Paret får en sønn og de ansetter en hushjelp for at de begge skal kunne arbeide, men hushjelpen sier opp og etter å ha avskjediget sin fjerde hushjelp avgjør Tore saken. Ettersom han tjener mindre blir han helt enkelt hjemme med sønnen.

Lena er glad over at hun kan satse på sin karriere og hun jobber veldig intensivt. Tore får se stadig mindre til henne. En dag ringer det på døren. Utenfor står en ung kvinne, Chris Blom, som er elev på Konstfack. Hun prater om et utannonsert rom. Tore, som er noe overrasket over dette, går likevel med på at hun flytter inn. Nå er det helt plutselig Lena som ikke henger med og som føler seg seg utenfor.

 Rolleliste (i utvalg) 
Sickan Carlsson - Lena Bergström-Hall, journalist
Gunnar Björnstrand - Tore Hall, journalist, hennes mann
Bibi Andersson - Christina Blom, elev på Konstfack
Siv Ericks - Marianne, journalist
Helge Hagerman - Sverker Knutsson, redaksjonssjef
Sven-Eric Gamble - Olle, pressefotograf
Sif Ruud - Hushjelp 1 
Elisabeth Falk - Hushjelp 2
Mona Geijer-Falkner - Hushjelp 3  
Anette Sandberg - Hushjelp 4

 Referanser 

 Eksterne lenker 


Kategori:Svenske filmkomedier
Kategori:Filmer fra 1958
Kategori:Svenskspråklige filmer
Kategori:Filmer lagt til Stockholm